Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: [64/1993. (XII. 22.) AB határozat, ABH 1993, 373, 382.]
Paragraph Index: 953

[64/1993. (XII. 22.) AB határozat, ABH 1993, 373, 382.] A vad a Vtv. 9. § (1) bekezdése szerint az állam tulajdonában van. Az Alkotmány 9. § (1) bekezdése szerint a köztulajdon és a magántulajdon egyenjogú és egyenlõ védelemben részesül. Ennek megfelelõen az állam tulajdona is alkotmányi védelem alatt áll. A Vtv. 36. § (1) bekezdése azonban alapvetõen nem az állami tulajdon védelmét, hanem a természeti értékek egyikének a megõrzését — s ezáltal a köz érdekét — szolgálja. Az Alkotmánybíróság már a 996/G/1990. számú határozatában rámutatott arra, hogy az Alkotmány 18. §-ában foglalt egészséges környezethez való jog megvalósításával kapcsolatos állami kötelességeknek többek között „magukban kell foglalniok az élet természeti alapjainak védelmét, ki kell terjedniök a véges javakkal való gazdálkodás intézményeinek kiépítésére” (ABH 1993, 533, 535.). Az élet természeti alapjainak a védelme megköveteli a természetes környezet megóvását, amely feladat megvalósításának szerves részét képezi a szakszerû vadgazdálkodás biztosítása. Az Alkotmánybíróság kimondta azt is, hogy „nyomatékos népgazdasági érdek fûzõdik ahhoz, hogy az ország egész területén és azon belül minden vadászterületen a törvény rendelkezéseinek megfelelõ, szakszerû vadgazdálkodás folyjék” [67/1997. (XII. 29.) AB határozat, ABH 1997, 411, 418.]. A szakszerû vadgazdálkodás elengedhetetlen részét képezi a vadállomány védelme, amelynek érdekében az indítvánnyal támadott rendelkezés megfogalmazásra került. A vadállományt ez a rendelkezés egyrészt a kutyák és macskák általi üldözéstõl és elpusztítástól, másrészt pedig különbözõ betegségekkel való megfertõzõdéstõl kívánja védeni. A tulajdonnak a Vtv. 36. § (1) bekezdése által megvalósuló korlátozása tehát a köz érdekében történik.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes